Document ID: /roh_data/filtered/fineweb-2-filterrobots_roh.jsonl.gz/70012

Divers pass collieschan l'Engiadina cun las vals dal sid. Il pass dal Güglia e quel dal Malögia èn enconuschents, ma tgi è gia passà a pe sur il pass dal Müret? Dacurt è cumparì il cudesch «Il passo del Muretto tra Valtellina e Grigioni», ina documentaziun che mussa blers aspects dad ina «via dimenticata» sco che l'autura Saveria Masa scriva. Duas fundaziuns en Val Bregaglia han edì quest'ovra, per la Bregaglia era questa traversada en la Val Malenco impurtanta. La Bregaglia vegn dividida en Sopraporta e Sottoporta da «Lan müraia» sur Promontogno. Signifitga il num Müret forsa il mir pli pitschen cumpareglià cun il mir pli impurtant da la fortezza medievala?